มุฮัมมัด อับดุฮ์

มุฮัมมัด อับดุฮ์ (محمد عبده; ค.ศ. 1849 – 11 กรกฎาคม ค.ศ. 1905) เป็นนักวิชาการอิสลามชาวอียิปต์ และแกรนด์มุฟตีแห่งอียิปต์ เขาเป็นตัวตั้งตัวตีในอันนะฮ์เฎาะฮ์อาหรับและนวยุคนิยมอิสลามในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20
ในวัยเด็กเขาเป็นคนที่สนใจเรียนทางด้านศาสนามาก สามารถท่องจำอัลกุรอ่านได้ทั้งเล่ม ต่อมาใน พ.ศ. 2405 เขาได้ไปเข้าเรียนในโรงเรียนของมัสยิดอะห์มะดีที่มีชื่อเสียงในเมืองตันญา เขาได้รับการศึกษาตามขนบเดิม แต่มีปัญหากับการเรียนจึงกลับไปประกอบอาชีพที่บ้านเดิมและแต่งงานเมื่อ พ.ศ. 2408 ต่อมา เขาได้ไปศึกษาลัทธิซูฟีที่แคว้นบุฮัมเราะห์ และใน พ.ศ. 2409 ได้ไปเรียนต่อที่มหาวิทยาลัยอัล-อัซฮัร ที่กรุงไคโร และศึกษาอยู่ที่นั่นจนถึง  พ.ศ. 2420 ใน พ.ศ. 2521 เขาได้เป็นครูสอนประวัติศาสตร์ที่สำนักวิทยาศาสตร์ของวิทยาลัยฝึกหัดครูไคโร
ต่อมา อับดุฮ์ได้เป็นบรรณาธิการของหนังสือพิมพ์อัล-มิศริยะฮ์ และได้เลื่อนเป็นหัวหน้ากองบรรณาธิการในที่สุด ซึ่งทำให้เขามีโอกาสเผยแพร่ความคิดผ่านทางหนังสือพิมพ์ ต่อมา เขาเข้าสมทบในพรรคชาตินิยมและเข้าร่วมในการกบฏอูราบีใน พ.ศ. 2522  ใน พ.ศ. 2425 เขาออกจากอียิปต์ไปยังอังกฤษ และต่อมาได้ไปยังเบรุต เพื่อจัดตั้งระบบการศึกษาแบบอิสลามที่นั่น และใน พ.ศ. 2427 เขาเดินทางไปสมทบกันจามาล อุดดีน อัล-อัฟกานีที่ปารีสเพื่อกู้อิสรภาพให้อียิปต์ ในปารีส เขาได้ร่วมมือกับอัลอัฟกานีในการจัดตั้งสมาคมลับชื่อ ญะมีอะตุล-อุรวะฮ์ อัล-วุษกอ มีวัตถุประสงค์เพื่อรวมมุสลิมเข้าด้วยกัน และได้เริ่มขบวนการปฏิรูปที่ส่งผลต่อแนวคิดของนักอิสลามรุ่นหลัง ในระหว่างนี้เขาได้แปลงานของอัลอัฟกานีจากภาษาเปอร์เซียเป็นภาษาอาหรับ 
เขากลับมาเป็นครูในเบรุตเมื่อ พ.ศ. 2428 เขาได้กลับไปเป็นครูสอนที่สำนักวิทยาศาสตร์ในอียิปต์เมื่อ พ.ศ. 2431 และได้เป็นที่ปรึกษาของศาลอุทธรณ์ในกรุงไคโรเมื่อ พ.ศ. 2433 และได้เลื่อนเป็นผู้พิพากษาใหญ่ในอียิปต์เมื่อ พ.ศ. 2442 และดำรงตำแหน่งนี้จนเสียชีวิตเมื่อ 11 กรกฎาคม พ.ศ. 2448 ที่เมืองอเล็กซานเดรีย ประเทศอียิปต์ ซึ่งเขาได้ปฏิรูปการทำงานของศาลและการบริหารหน่วยวะกัฟในระหว่างนี้ด้วย

**อ้างอิง**

**ข้อมูล**
 cite book |author=Benzine, Rachid |title=Les nouveaux penseurs de l'Islam |location=Paris |publisher=Éditions Albin Michel |year=2008 |isbn=978-2-226-17858-9- cite book |author=Black, Antony |title=The History of Islamic Political Thought |url=https://archive.org/details/historyofislamic00anto |url-access=registration |location=New York |publisher=Routledge |year=2001 |isbn=0-415-93243-2- cite book |author=Sedgwick, Mark |author-link=Mark Sedgwick |title=Muhammad Abduh |location=Oxford |publisher=Oneworld Publications |year=2009 |isbn=978-1-85168-432-8- cite book |author=Watt, W. Montgomery |author-link=W. Montgomery Watt |title=Islamic Philosophy and Theology |url=https://archive.org/details/islamicphilosoph0000watt_h1o9 |location=Edinburgh |publisher=Edinburgh University Press |year=1985 |isbn=0-7486-0749-8

**อ่านเพิ่ม**
 Christopher de Bellaigue, "Dreams of Islamic Liberalism" (review of Marwa Elshakry, Reading Darwin in Arabic, 1860–1950), The New York Review of Books, vol. LXII, no. 10 (4 June 2015), pp. 77–78.- cite journal |last=Wissa |first=Karim |year=1989 |title=Freemasonry in Egypt 1798-1921: A Study in Cultural and Political Encounters |journal=British Society for Middle Eastern Studies Bulletin |publisher=Taylor & Francis |volume=16 |issue=2 |pages=143–161 |doi=10.1080/13530198908705494 |jstor=195148

**แหล่งข้อมูลอื่น**
  Center for Islam and Science: Muhammad `Abduh date=2005-07-28 
หมวดหมู่:นักปรัชญาอิสลาม
หมวดหมู่:บุคคลจากเขตผู้ว่าการอัลบุฮัยเราะฮ์
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายเคิร์ด